22/02/2016 | Administración LocalMunicipal
Tordoia
Convocatoria para adxudicación dunha licenza de taxi

CONVOCATORIA PARA ADXUDICACIÓN DUNHA LICENZA DE TAXI Aprobado pola Xunta de Goberno Local o prego de cláusulas administrativas particulares que rexerá a adxudicación dunha licenza de taxi para o concello de Tordoia, exponse ao público durante un prazo de vinte días, contados dende o día seguinte ao da publicación deste anuncio no boletín oficial da provincia, co fin de que os interesados poidan presentar as solicitudes de participación. “PREGO DE CLÁUSULAS ADMINISTRATIVAS para á adxudicación polo procedemento de concurso da licenza de auto-taxi deste Concello Tordoia, en réxime de concorrencia, polo tanto dunha licenza de autoturismo (clase B) nº 2 - para a prestación do servizo de transporte de viaxeiros, sen taxímetro. Primeira.–Obxecto do contrato. O obxecto desta convocatoria é a adxudicación polo procedemento de concurso da licenza de auto-taxi n.º 2 deste concello, en réxime de concorrencia, polo tanto dunha licenza de autoturismo (clase B), para a prestación do servizo de transporte de viaxeiros, sen taxímetro, e as correspondentes autorizacións que habilitan para a prestación do servizos públicos interurbanos, de acordo coa Lei 4/2013, do 30 de maio, de transporte público de persoas en vehículos de turismo de Galicia; coa Lei 16/1987, do 30 de xullo, de ordenación de transportes terrestres; e coa demais normativa aplicable. Malia que a citada licenza é de vehículo de taxi de conformidade co establecido pola lexislación vixente, dará servizo preferente a usuarios de mobilidade reducida, mais non terá ese uso exclusivamente, podendo exercer os usos xerais deste tipo de transporte. A forma da adxudicación da licenza será o procedemento aberto, con multiplicidade de criterios, de conformidade co establecido no texto refundido da Lei de contratos do sector público aprobado por Real decreto lexislativo 3/2011, do 14 de decembro. A duración da concesión da licenza ten carácter indefinido, agás renuncia expresa do seu titular ou cando concorra algunhas das causas que, contempladas nestas bases ou na lexislación aplicable, dean lugar a retirada, caducidade ou revogación da licenza, ou no caso de transmisión desta. Segunda.–Condicións de participación.1. Condicións xerais. a) Ter nacionalidade española ou dun estado membro da Unión Europea ou de outro país estranxeiro no que, mediante acordos, tratados ou convenios internacionais subscritos por España, non sexa exixible o requisito da nacionalidade ou contar coas autorizacións ou permisos de traballo, de acordo co disposto na lexislación sobre dereitos e liberdades dos estranxeiros en España, resulten suficientes para a realización da actividade de transporte no su propio nome. b) Ter cumpridos 18 anos, sen exceder de aqueles que fixa e Código de circulación o u leis vixentes para este tipo de actividade. c) Estar en posesión do permiso de conducir clase B ou superior, así como da autorización para conducir vehículos a que se refire o artigo 4.2f) do Real decreto 818/2009, do 8 de maio, polo que se aproba o Regulamento xeral de condutores (BTP). d) Dispoñer da capacitación profesional que regulamentariamente poda establecerse para prestar servizos de taxi. e) Non padecer enfermidade infecto - contaxiosa ou impedimento físico que imposibilite ou dificulte o normal exercicio da profesión. f) Non estar incurso en ningunha das prohibicións que para contratar ca administración pública están establecidas no artigo 60 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público. g) Xustificar o cumprimento dos deberes de carácter fiscal, laboral e social establecidos na lexislación vixente. h) Non atoparse en posesión de ningunha outra licenza municipal de auto-taxi.2. Condicións específicas. a) Acreditar a titularidade do vehículo de turismo en calquera réxime de utilización xuridicamente válido. Se é o caso, se a decisión de adquisición de vehículo por parte do solicitante estivera ligada á obtención da licenza, admitirase o compromiso por escrito do solicitante de adquisición de vehículo adecuado, especificando as características deste. O citado vehículo, da categoría de turismo, cun número máximo de prazas non superior a sete, incluída a do condutor, debendo figurar esta capacidade máxima tanto no permiso de circulación como no certificado de características. b) A antigüidade do vehículo non será superior a dous anos dende a data de matrícula inicial. c) Acreditar o cumprimento dos requisitos técnicos do vehículo turismo que utilicen para a realización do transporte que sexan exixibles pola normativa vixente para taxi. d) Ter cuberta a responsabilidade civil por danos que se poidan ocasionar na prestación do servizo, segundo o disposto na normativa vixente. Terceira.–Presentación de proposicións e documentación. As ofertas presentaranse no Concello, r/ Xesteira – Pontepedra – 15683 Tordoia, en horario de atención ao público de 09 a 14 horas, no prazo de 20 días naturais, contados a partir do día seguinte ao da publicación do anuncio de licitación no Boletín Oficial da Provincia de A Coruña. Se o último día do prazo de presentación da documentación coincidise en sábado ou festivo, entenderase prorrogado dito prazo ó primeiro día hábil seguinte. As proposicións poderán presentarse por correo, por fax ou por medios electrónicos, informáticos ou telemáticos, en calquera dos lugares establecidos no artigo en 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando se envíen as proposicións por correo, o empresario deberá xustificar a data de imposición do envío na oficina de correos e anunciarlle ao órgano de contratación a remisión da oferta o mesmo día mediante un télex, fax ou telegrama que consigne o número de expediente, o título completo do obxecto do contrato e o nome do licitador. A acreditación da recepción dese télex, fax ou telegrama realizarase mediante unha dilixencia emitida no mesmo día polo secretario municipal. Sen a concorrencia de ambos os requisitos, non será admitida a proposición se o órgano de contratación a recibe despois da data de terminación do prazo sinalado no anuncio de licitación. En todo caso, unha vez que transcorran os dez días seguintes a esa data sen que se recibise a oferta, esta non será admitida. Os medios electrónicos, informáticos e telemáticos utilizables deberán cumprir, ademais, os requisitos establecidos na disposición adicional décimo sexta do texto refundido da Lei de contratos do sector público, aprobado polo Real decreto lexislativo 3/2011, do 14 de novembro. A presentación dunha proposición supón a aceptación incondicional por parte do empresario das cláusulas deste prego. As proposicións para participar na licitación presentaranse en dous sobres pechados, asinados polo licitador e con indicación do domicilio para os efectos de notificacións, nos que se fará constar a denominación do sobre e a lenda “Proposición para licitar a contratación do servizo da praza de auto-turismo de Tordoia». A denominación dos sobres é a seguinte: – Sobre «A».–Documentación administrativa. – Sobre «B».–Proposición económica e documentación acreditativa referida aos criterios de valoración. Os documentos que se deben incluír en cada sobre deberán ser orixinais ou copias autenticadas, conforme á lexislación en vigor. Dentro de cada sobre incluiranse os seguintes documentos, así como unha relación numerada deles: Sobre «A». Documentación administrativa: a) Documentos que acrediten a personalidade xurídica do empresario. As persoas físicas acreditarana mediante fotocopia compulsada do DNI. As persoas xurídicas mediante fotocopia da tarxeta de código de identificación fiscal (CIF), debidamente compulsada, e escritura de constitución e modificación, se é o caso, inscritas no Rexistro Mercantil, cando este requisito fose esixible conforme á lexislación mercantil que lle sexa aplicable. Se non o fose, escritura ou documento de constitución, de modificación, estatutos ou acto fundacional, no que conste as normas polas que se regula a súa actividade, inscritos, se é o caso no correspondente Rexistro oficial. Documentos que acrediten a representación Os que comparezan ou asinen proposicións en nome doutro, presentarán copia notarial do poder de representación, verificado polo secretario. Se o licitador fose persoa xurídica, este poder deberá figurar inscrito no Rexistro Mercantil, cando sexa esixible legalmente. Igualmente a persoa con poder verificado para os efectos de representación, deberá acompañar fotocopia compulsada administrativamente ou testemuña notarial do seu documento nacional de identidade. b) Unha declaración responsable de non estar incurso en ningunha prohibición para contratar das recollidas no artigo 60 do texto refundido da Lei de contratos do sector público, aprobado polo Real decreto lexislativo 3/2011. Esta declaración incluirá a manifestación de estar ao día no cumprimento das obrigas tributarias e coa Facenda do Estado, coa da Xunta, coa do Concello de Tordoia e coa Seguridade Social, impostas polas disposicións vixentes, sen prexuízo de que a xustificación acreditativa de tal requisito deba ser presentada presentada, antes da adxudicación, polo empresario a favor do cal se vaia efectuar esta. c) Fotocopia compulsada do permiso de conducir B ou superior e do BTP. d) Documentos que acrediten a titularidade do vehículo en réxime de propiedade, alugueiro, arrendamento financeiro, renting ou outro réxime permitido pola normativa vixente, así como aqueles que acrediten a antigüidade do vehículo e a capacidade máxima, debendo achegar o permiso de circulación, o certificado de características e tarxeta de inspección técnica. Se é o caso, se a decisión de adquisición do vehículo por parte do solicitante estivera ligada á obtención da licenza se admitirá o compromiso por escrito do solicitante de adquisición de vehículo adecuado, proporcionando detalle das características do vehículo e da antigüidade deste. e) Copia da póliza por responsabilidade civil ou, se é o caso, proposta da póliza de responsabilidade civil por entidade aseguradora. f) Certificado médico xustificativo dos extremos establecidos na cláusula 2.ª do presente prego. g) As empresas estranxeiras presentarán declaración de someterse á xurisdición dos xulgados e tribunais españois de calquera orde, para todas as incidencias que de modo directo ou indirecto puidesen xurdir, con renuncia, se é o caso, ao foro xurisdicional estranxeiro que puidese corresponder ao licitador. Sobre «B». Proposición económica e documentación cuantificable: a) Proposición económica. Presentarase de acordo co seguinte modelo: «Don/dona., con domicilio para os efectos de notificacións en., r/., núm., con DNI., en representación da entidade., con CIF., informado/a do expediente para a adxudicación de licenza de taxi por procedemento aberto, oferta economicamente máis vantaxosa, varios criterios de adxudicación, anunciado no Boletín Oficial da Provincia de A Coruña núm., do., fago constar que coñezo o prego que serve de base para o contrato e que o acepto integramente, que participo na licitación e que me comprometo a levar a cabo o obxecto do contrato polo importe de. euros e. euros correspondentes ao imposto sobre o valor engadido. Tordoia,. de. de 20. Sinatura do licitador. Asdo.:.» b) Os documentos relativos aos criterios de valoración, distintos do prezo, que se deban cuantificar, de conformidade coa cláusula sétima. Cuarta.–Publicidade. Unha vez rematado o prazo de presentación de solicitudes, publicarase a lista no Boletín Oficial da Provincia de A Coruña, co obxecto de que os interesados e as asociacións profesionais de empresarios e traballadores poidan alegar o que consideren oportuno en defensa dos seus dereitos, no prazo de quince días (artigo 10 do Real decreto 763/1979, do 16 de marzo). Quinta.–Pagamento da taxa. Segundo a ordenanza fiscal n.º 7 reguladora das taxas reguladora das licenzas de taxi e demais vehículos de aluguer, no seu artigo 6.º - Epígrafe primeiro, establecese en 300 euros.- Sexta.–Garantías. Non se esixen, por entenderse comprendidas na oferta económica. Sétima.–Criterios de adxudicación. A prelación para a adxudicación desta licenza establecerase de conformidade co establecido no artigo 13 do Real decreto 763/1979, en función dos criterios e con base na puntuación que seguidamente se indica: 1. Antigüidade de condutor ou condutora asalariados de taxi. Por cada ano 0,5 puntos, ata un máximo de 2.2. Dedicación previa á profesión de taxista. Por cada ano 0,25 puntos, ata un máximo de 1.3. Experiencia profesional no transporte de viaxeiros, como asalariado ou autónomo, acreditado mediante contrato de traballo ou altas fiscais. Por cada ano 0,5 puntos, ata un máximo de 1.4. Debido ao envellecemento da poboación que ten o municipio de Tordoia e número de persoas con mobilidade reducida, por nivel de dispoñibilidade ao servizo e dedicación, por cada hora que supere o número mínimo esixido, 0,50/hora, ata un máximo de 2 puntos.5. Coñecemento dos itinerarios do concello, acreditado mediante certificado de residencia en Tordoia ou calquera outro emitido por administración pública que o acredite. Por cada ano 0,5 puntos, ata un máximo de 2.6. Oferta económica máis vantaxosa. Por cada 1.000 euros 0,5 puntos, ata un máximo de 2, establecendo unha oferta mínima de 1.000 euros. Oitava.–Gastos O adxudicatario queda obrigado ao pagamento dos anuncios e impostos que procedan. Novena.–Mesa de contratación. A mesa de contratación, de acordo co establecido no apartado 10 da disposición adicional segunda do texto refundido da Lei de contratos do sector público, aprobado polo Real decreto lexislativo 3/2011, do 14 de novembro, en relación co artigo 21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, estará formada do seguinte xeito: – Presidente: don Antonio Pereiro Liñares, alcalde-presidente. – Vogal 1: concelleiro don Luis Vázquez Leis – Vogal 2: secretaria-interventora acctal., dona Maria Dolores Antonia Nancy Isabel Ferreruela Paraiso. – Vogal 3: concelleira dona María Costa Calviño – Vogal 4: concelleiro don José Manuel Gómez Louzao – Secretario: don Alfonso García Ferreira, funcionario da Corporacion. Facúltaselle ao alcalde para substituír aos membros da mesa, se fose necesario. Décima.–Apertura das proposicións. A mesa de contratación constituirase o martes hábil despois da finalización do prazo de presentación das proposicións, ás 13.00 horas. Esta procederá, en primeiro lugar, á apertura dos sobres «A» e cualificará a documentación administrativa contida neles. Se fose necesario, a mesa concederá un prazo non superior a tres días para que o licitador corrixa os defectos emendables observados na documentación achegada. Seguidamente abriranse os sobres «B». Logo da lectura das proposicións, a mesa poderá solicitar todos os informes técnicos que considere precisos para a valoración delas de acordo cos criterios e coas ponderacións establecidos neste prego. Finalmente a Xunta de Goberno Local clasificará, por orde decrecente, as propostas presentadas. Décimo primeira.–Requirimento da documentación. A Xunta de Goberno Local requiriralle ao licitador que obteña maior puntuación para que, dentro do prazo de dez días hábiles, contados desde o seguinte a aquel en que reciba o requirimento, presente a seguinte documentación: – Documentación xustificativa de atoparse ao corrente no cumprimento coas obrigas tributarias (Estado, Xunta e Concello de Tordoia) e coa Seguridade Social. – Documentación acreditativa do vehículo que se vai adscribir ao servizo e que cumpre cos requisitos esixidos. – Póliza do seguro de responsabilidade civil polos danos que poida ocasionarse no transcurso do servizo, nos termos establecidos pola normativa vixente. – Se é o caso, xustificante bancario do ingreso na conta do Concello de Tordoia, do canon que no seu caso ofertou. De non se completar adecuadamente o requirimento no prazo sinalado, entenderase que o licitador retirou a súa oferta e procederase nese caso a solicitarlle a mesma documentación ao licitador seguinte, pola orde en que quedasen clasificados. Décimo segunda.–Adxudicación da licenza. Con carácter previo á súa adxudicación, deberá remitírselle á Dirección Xeral da Xunta de Galicia, competente en materia de transportes, a documentación das persoas seleccionadas, coa finalidade de que, no prazo máximo de tres meses emita informe de modo vinculante sobre o cumprimento dos requisitos para poder ser titular de autorizacións interurbanas de taxi. Unha vez recibida a documentación solicitada, o alcalde deberá adxudicar a licenza dentro dos cinco días hábiles seguintes. En ningún caso poderá ser declarada deserta unha licitación cando exista algunha oferta ou proposición que sexa admisible de acordo cos criterios que recolle este prego. A adxudicación, que deberá ser motivada, seralles notificada aos candidatos ou licitadores. Décimo terceira.–Dereitos e obrigas do titular da licenza. No prazo de sesenta días naturais contados desde a data da concesión da licenza municipal, o seu titular virá obrigado a prestar o servizo de forma inmediata e co vehículo afecto a este. En calquera caso, o adxudicatario deberá tramitar a autorización VT que habilita para a prestación de servizos interurbanos ante a autoridade competente da Xunta de Galicia, segundo a lexislación en vigor, e comunicarlle ao concello a obtención desta. Os dereitos e obrigas do titular da licenza son os que nacen deste prego, que terá carácter contractual, e da licenza outorgada polo concello, así como os derivados da lexislación aplicable. Son obrigas específicas do titular da licenza, entre outras, as seguintes: – O vehículo destinado á prestación do servizo deberá levar un anagrama co logotipo do Concello de Tordoia, nos termos que se establezan. – A prestación do servizo localizarase de Luns a Venres dende as 8 as 15 horas na parada situada na praza do Concello (fronte á Casa Consistorial) – 15683 Tordoia. As restantes horas do día laborais, fins de semana e festivos o servizo será continuado, de tal maneira que o titular da licenza facilitará e daralle publicidade a un número de teléfono para os efectos de poder ser localizado polos usuarios para a prestación do servizo. Décimo cuarta.–Recursos administrativos e xurisdicionais. Os acordos correspondentes do órgano de contratación porán fin á vía administrativa e serán inmediatamente executivos. Contra eles pode interpoñerse un recurso potestativo de reposición, de acordo coa Lei de réxime xurídico das administración públicas e do procedemento administrativo común, no prazo dun mes ante o mesmo órgano que os ditou, ou un recurso contencioso-administrativo, conforme ao disposto na Lei reguladora da dita xurisdición, ante o Xulgado do Contencioso- Administrativo de Ourense, no prazo de dous meses, contados a partir da notificación do acordo.= Tordoia, 26 de xaneiro de 2016.=O alcalde.=Asdo.: Antonio Pereiro Liñares” Tordoia, a 12 de febreiro de dous mil dezaseis. O alcalde Asdo.: Antonio Pereiro Liñares